Amawulire
Express FC bajirangiridde ku buwanguzi
Ivan Ssenabulya
June 30th, 2021
Bya Lukeman Mutesasira
Ekibiina ekiddukanya omuzannyo gwomupiira mu gwanga, Federation of Uganda Football Associations (FUFA) balangiridde tiimu ya Express FC ku bunwaguzi nga ba nantameggwa ba liigi mu sizoni eno eyo’mwaka 2020/21.
Kino kyadiridde gavumenti okulangirira omuggalo gwa COVID-19, omwajidde ebiragiro ebyakosezza nebyemizannyo.
FUFA esinzidde mu nnyingo eye 18 mu mateeka agafuga omuzannyo, ssinga liigi ebeera ezanyiddwa 75% nga waliwo akaseera akazibu akayinza okwetagisa okujisazaamu ali waggulu wekimeeza uyaweebwa ekikoppoa.
Express FC yawangulidde ku bonero 58, URA FC ebadde mu kifo kyakubiri n’obubinero 57 atenga Vipers SC bamalidde mu kifo kyakusaatu n’obubnero 56.
Tiimu ezasaliddwako okudda mu kibinja kya liigi ekyokubiri kuliko, Kyetume FC, MYDA ne Kitara FC nga bagenda kuzanyira mu FUFA Big League.
Kati Express ne URA bebagenda okukirirra egwanga mu mpaka za CAF Champions League.
lug_Latn lug_Latn eus_Latn knc_Latn lug_Latn lug_Latn lug_Latn lug_Latn lug_Latn lug_Latn lug_Latn